**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԱՄ-2018/47, 29.03.2018թ.

**Բողոք ներկայացնող անձ՝** «Գազկոմշին» ՍՊԸ

**Պատվիրատու՝** ՀՀ Գեղարքունիքի մարզպետարան

**Գնման ընթացակարգի ծածկագիրը և առարկան՝** «ՀՀ ԳՄ ԲՄԱՇՁԲ-18/01» ծածկագրով բաց մրցույթ, ՀՀ Գեղարքունիքի մարզպետարանի կարիքների համար ՀՀ Գեղարքունիքի մարզի Ներքին Գետաշենի թիվ 1 միջնակարգ դպրոցի հիմնանորոգման աշխատանքների ձեռքբերում:

**Բողոքի պահանջը`**

1. Դադարեցնել ընթացակարգի գնահատող հանձնաժողովի 21.03.2018թ. թիվ 2 արձանագրության 5-րդ կետով կայացված ընթացակարգը չկայացած հայտարարելու մասին որոշումը:
2. Դադարեցնել ընթացակարգի գնահատող հանձնաժողովի 21.03.2018թ. թիվ 2 արձանագրության 4-րդ կետով «Գազկոմշին» ՍՊԸ-ի հայտը հրավերի պահանջներին չհամապատասխանելու մասին որոշումը:

**ՀՀ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ԱՆԴԱՄ՝ Մ. ԱՆԱՆՅԱՆ, ՔԱՐՏՈՒՂԱՐ՝ Ա. ԾԱՏՈՒՐՅԱՆ**

Տեղեկացնում ենք, որ «Գնումների մասին» ՀՀ օրենքի՝

50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Սույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,

51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` սույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: